cyanic-selkie/wikianc huggingface dataset:
Van
van er en betegnelse i nederlandske navn for hvor personen stammer fra. van er en preposisjon og ordet betyr på nederlandsk "fra, av". I nederlandsk er typen navneledd kjent som tussenvoegsel, hvorav andre mye brukte tussenvoegsel er de. van må ikke sammenliknes med det tyske von som ofte betegner hvilken adelsslekt personen er fra.
Soong Ai-ling
Soong Ai-ling (kinesisk: 宋藹齡 pinyin: Sòng Àilíng, eller Eling Soong, født 14. juni 1890 i Shanghai i Kina, død 18. oktober 1973 i New York City) var den eldste av de tre Soong-søstrene og hustru til datidens rikeste mann i Kina, H. H. Kung. Hennes engelske navn var Nancy.
Geguri
ROX Orcas
Geguri ble en del av ROX Orcas i august 2017. Laget var ikke ansett som spesielt sterke i de foregående sesongene, men ESPN skrev at den nye spillerstallen var en forbedring, og at de forventet mye av Geguri ettersom at hennes spillerfigur, Zarya, var nokså sterk («meta») rundt de daværende oppdateringene (patches).
Soong Ai-ling
Soong ble sendt til utdannelse i USA og ankom San Francisco den 30. juni 1904. Hun ble utdannet ved Wesleyan College i Macon i Georgia. Etter utdannelsen kom hun tilbake til hjemlandet i 1909. Sent 1911 ble hun sekretær for Sun Yat-sen, en stilling som lillesøster Soong Ching-ling overtok. Hun møtte sin fremtidige ektemann, Kung, i 1913, og de giftet seg i Yokohama det påfølgende år. Som gift underviste hun en tid i engelsk og engasjerte seg i arbeid for barns velferd.
Geguri
Shanghai Dragons
I februar 2018 ble Geguri den første kvinnelige spilleren i toppnivået av Overwatch-e-sport, ligaen Overwatch League. Hun ble utvalgt blant ligaens fremste spillere for å spille for divisjonen «Pacific Division» i spesialarrangementet «2018 All-Star Game». Etter første sesong sa Overwatch League-kommissær Nate Nanzer at Geguri «allerede [har] inspirert millioner av jenter verden rundt». Geguri fikk ikke fornyet kontrakt med Shanghai Dragons etter 2020-sesongen. Ash Parrish ved Kotaku bemerket at Geguri spilte svært få kamper i hennes siste sesong.
Van
Ordet skrives med liten bokstav. I 2020 gikk person til sak gjennom personvernnemnda for å få sin banks datasystemer til å skrive van med med liten i stedet for stor V.
Geguri
Shanghai Dragons
Hun er den eneste kvinnelige e-sportsutøveren som har spilt i ligaen (per mars 2023), men det har vært flere kvinner «bak scenen», samt kommentatorer og analytikere.
Priser og utmerkelser
Time utnevnte Geguri som en av «Next Generation Leaders» (engelsk, «neste generasjons ledere») i 2019, for å ha vært en av de første suksessrike, kvinnelige e-sportsutøverne.
Marcia Cross
Marcia Cross (født 25. mars 1962 i Marlborough i Massachusetts) er en amerikansk skuespiller.
Cross spilte rollen som Bree Van De Kamp i TV-serien Frustrerte fruer fra 2004 til seriens slutt, i 2012. Hun har også hatt roller i såpeseriene Melrose Place, The Edge of Night og Everwood.
Yoshitomo Tani
Tani vant en olympisk sølvmedalje i baseball under Sommer-OL 1996 i Atlanta. Han var med på det japanske baseballslaget som kom på andreplass i baseballturneringen bak Cuba. Japan tapte finalen 9–13 til Cuba.
Åtte år senere, under Sommer-OL 2004 i Athen, vant han en bronsemedalje i baseball. Japan kom på tredjeplass bak Cuba og Australia.
Etter at han la opp har han arbeidet som baseballkommentator.
Matthew Pan Deshi
Matthew Pan Deshi (født 1. oktober 1924 i Gucheng i Dingxing i Kina, død 3. desember 2005) var katolsk biskop av Baoding fra 1991, ordinert uten pavelig mandat.
Liv og virke
Pan Deshi fikk sin presteutdannelse i 1940-årene ved presteseminaret i Hohhot, som ble oppløst i 1949. Han dro da tilbake til Baoding og studerte ferdig der. Han ble presteviet i 1950 og valgt til biskop i april 1991, uten pavelig approbasjon.
Fader Pan ble bispeviet 8. desember 1991 i Tangshan.
Bispedømmet Baoding var splittet i en regimetro kirke og en undergrunnskirke. Ved biskop Pans død hadde den regimetro kirken som han ledet ca. 10 000 medlemmer, en sjettedel av de ca. 55 000 som anslås å være undergrunnskatolikker.
Episkopalgenealogi
Hans episkopalgenealogi er:
Molly Moon
Molly Moon-bøkene er skrevet av britiske Georgia Byng. Det er fem romaner for barn- og ungdom i serien som har blitt meget populær lesning i aldersbestemte grupper. Den første boken, Molly Moons utrolige bok om hypnose, er utgitt på 36 forskjellige språk. Bøkene handler om elleve år gamle Molly Moon som har utrolige evner.
Norsk TotalforsvarsForum
Norsk TotalforsvarsForum (NTF), tidligere Kvinners Frivillige Beredskap (KFB), er et norsk forsvarsrelatert samarbeids- og interesseorgan for organisasjoner og enkeltpersoner som er opptatt av samfunnssikkerhet og beredskap.
NTF ble stiftet 9. april 1951 etter at kronprinsesse Märtha i 1950 tok initiativ til en beredskapsorganisasjon for kvinner. KFBs mandat var å søke å samordne kvinners innsats for å styrke landets beredskap.
Organisasjonen har som formål å styrke landets beredskap ved blant annet å spre opplysning om Norges totalforsvar og beredskap, arbeide for å styrke det sivile samfunns muligheter til å møte krisesituasjoner i fred samt å være pådriver overfor myndighetene i beredskapsspørsmål.
Følgende organisasjoner er tilknyttet NTF enten som medlem (m) eller samarbeidsorganisasjon (s): Folk og Forsvar (s), Militært Kvinnelig Nettverk (m), Negotia (m), Norges Forsvarsforening (s), Norges Kvinne- og familieforbund (m), Norges Lotteforbund (m), Norges Militære Kameraters forbund (s), Norsk Radio Relæ Liga (s), Norsk senter for informasjonssikring (s), Næringslivets Sikkerhetsorganisasjon (s), Norsk Oljevernforening For Operatørselskap (NOFO) (m), Parat forsvar (m), Politiets Fellesforbund (s) og Vestland sivilforsvarsforening (s).
Kronprinsesse Märtha var KFBs første president og dronning Sonja er ærespresident i NTF. Organisasjonens høye beskytter er prinsesse Astrid, fru Ferner.
Islam Talba
Islam Talba (født 8. februar 1989) er en egyptisk bryter som konkurrerer i gresk-romersk stil i 74-kilosklassen. Han representerte landet sitt under Sommer-OL 2012 i London, der han ble utslått i første runde.
The Taker/Tulsa
The Taker/Tulsa er et album av Waylon Jennings fra 1971.
Putting It Over
Putting It Over er en amerikansk stumfilm fra 1919, regissert av Donald Crisp.
Lepsøyrevet
Lepsøyrevet er en leire- og sandbanke på kysten av Sunnmøre, som ligger mellom Gamlemshaugen og Lepsøya i Ålesund, tidligere Haram kommune. Den er ca 2,2 km bred og 1,8 km lang og med en dybde på ca 3 m bortsett fra selve Lepsøyrenna som er ca 11 m dyp.
Revet har vært åsted for mange forlis og kollisjoner i dårlig sikt, og et fyrskip (landets første) ble oppankret der i 1856. Det første skipet havarerte etter ett år og ble erstattet. Lepsøyrevet fyr ble etablert i 1879, og er landfast med Gamlemshaugen. Tidevannsstrømmen kan være sterk over revet.
Lepsøyrenna
Denne oppmudra renna i form av en undervannskanal på 1,8 km og 100 meters bredde og 11,3 m dybde vil gjøre det mulig for alle fartøyer med en maksdypgang på 11 m eller mindre å krysse revet. Fire par nye sjømerker i betong, med en sokkel på 100 kvm og en høyde på ca 24 meter og vekt på 430 tonn er bli satt ut for å markere renna. 570000 kmb morenemasse ble tatt opp i forbindelse med denne utvidelsen. Den tyske okkupasjonsmakten utdypa også renna for å kunne ta større skip på slutten av andre verdenskrig.
Fordypningen i Lepsøyrevet ble i 2011 mudret ned til 11,3 meter under laveste lavvann og utvidet til 100 meter. Over renna blir det oppført en bro på oppdrag fra Møre og Romsdal fylkeskommune. Broen ble koblet sammen i september 2020 og deretter ventes 2 år med arbeid før den er klar til bruk.
Samferdsel
Revet og leia blir trafikkert daglig av ferje mellom Haramsøya, Lepsøya og Skjelten samt hurtigbåt Ålesund - Valderøy - Store Kalvøy - Hamnsund - Nordøyane og Hurtigruten på nord og sørgående rute. Nordøyvegen vil krysse revet med en bro, den 800 meter lange Lepsøybrua, på minimum 100 m seilingsåpning og fri seilingshøyde på 41 meter.
Skipsulykker
Ett russisk skip kolliderte her i oktober 1913, 3-4 av de omkomne russerne er begravet på Hildre kirkegård.
Et større mudringsarbeide foregikk i 2012 for å gjøre Lepsøyrenna over revet dypere, en strekning på 1,8 kilometer ble utdypes ned til 11 meter. Samtidig ble nye, faste sjømerker med ledelys satt ut. Dette arbeidet vil være ferdig i september 2012.
Hurtigruteskipet MS Kong Harald berørte bunnen under en nippflo i påsken 2010.
Geologi
Revet en leire- og sandbanke avsatt som en undersjøisk endemorene av en isbre i nord-sørgående retning i Harøyfjorden.
Miljø
Lepsøyrevet er en viktig lokalitet for vadefugler, og Løvsøyrevet fuglefredningsområde ble opprettet her i 1988.
2. verdenskrig
Under Operasjon Offspring i august 1944 ble det tyske mudderapparatet Geheimrat Behrent angrepet under mudring av Lepsøyrenna.
Skipet DS «Eira» (1896) ble angrepet av britiske fly ved Lepsøyrevet den 24. oktober 1944 Operasjon Hardy, 13 mennesker ble drept.
Øvre Vargvei (Tønsberg)
Øvre Vargvei (1-39, 2-32) er en 700 meter lang gate i Husvikåsen i Søndre Slagen i Tønsberg. Den går parallelt med Nedre Vargvei og Bjørneveien. Bebyggelsen består av eneboliger.
Asiatisk ulv
Asiatisk ulv (Canis lupus pallipes) tilhører canidene og er også kjent blant annet som indisk ulv, iransk ulv og israelsk ulv. Den blir gjerne gitt navn etter det landet den lever i, og må ikke forveksles med arabisk ulv (C. l. arabs). I en kortere periode trodde man at indisk ulv (C. l. indica) kunne være en selvstendig underart, men dette har siden blitt bestridt. I dag regnes den derfor som en lokal variant av asiatisk ulv.
Beskrivelse
Asiatisk ulv regnes som en underart av ulv (C. lupus), og er mye mindre enn ulvene i Skandinavia. Den asiatiske ulven blir gjerne 46–76 cm i mankehøyde og veier som regel et sted mellom 25 og 32 kg, avhengig av kjønn og distrikt. Størrelsen varierer, noe som trolig har sammenheng med variasjoner i tilgangen på føde.
Asiatisk ulv har kort, rødbrun pels med sorte hårtupper over ryggen, men fargen varierer gjerne med habitatet der den lever. Den har lite eller ingen underull, noe som gjør den godt skikket til å tåle varme. Tispene føder gjerne i tidsrommet desember–januar. En særegenhet for denne ulven er at den sjelden hyler, slik andre ulver gjerne gjør.
Habitat og utbredelse
Mest vanlig er denne ulven i skog- og steppeområdene mellom Tyrkia og Iran, men utbredelsen forekommer videre østover til det indiske subkontinentet. Det er ingen konkrete estimater på hvor stor bestanden egentlig er, men man regner med at det er minst 200–300 i Israel alene. Mindre forekomster eksisterer dessuten i Tyrkia, Iran og videre østover til India. Den er utrydningstruet.
Michoacán
Geografi
Staten befinner seg nordvest for Mexico by, og grenser til delstatene México og Guerrero i sør, til Guanajuato og Querétaro i nord og Colima og Jalisco i nordvest. Mot vest har Michoacán kyst mot Stillehavet. Store deler av innlandet befinner seg i høylandet, eksempelvis ligger delstatshovedstaden Morelia i ca. 1900 meters høyde. Store fruktbare områder veksler med tempererte skogområder, samt tørr tropeskog ved kysten. Deler av området er også tørt og steppelignende.
Historie
Tarasco-nasjonen, som hadde sitt sentrum i Tzintzuntzan, var en av de få nasjonene som klarte å motstå å bli erobret av aztekerne. Imidlertid, fra 1523 ble området erobret av spanjolene under ledelse av Niño de Guzman, en av de mest grusomme og blodtørstige av conquistadorene, som blant annet brente tarasco-kongen levende i sin jakt på gull. Ryktene om hans fremferd nådde til slutt det spanske hoffet, og han ble hjemkalt. I stedet sendte spanjolene i 1532 Don Vasco de Quiroga til området som guvernør. Han fremmet human behandling av befolkningen, misjonsvirksomhet, utdanning, jordbruksutvikling og håndverk. Han er i dag kanonisert som helgen. Det rike jordbruket gjorde Michoacán til en sentral provins i det spanske Mexico. På 1920-tallet var Michoacán et av arnestedene for Cristero-opprøret, et katolsk fundert opprør mot de revolusjonære myndighetene i Mexico by. President Lázaro Cárdenas, født i Michoacán, gjorde imidlertid mye for å utvikle delstaten i sin presidentperiode 1934–1940.
Befolkning
I Mexico mener man at folk i Michoacán er forholdsvis lyshudete. Et unntak danner delstatens største gruppe av urfolk, nemlig purépecha-folket (også kjent som tarasco-folket) i området rundt Pátzcuarosjøen. Deres språk er ikke i slekt med noe annet språk i verden, og snakkes av ca. 120 000 mennesker. Deres maskedans imiterer hvite mennesker, som purépechaene mente oppførte seg som gamle menn. På allehelgensdag er øya Janitzio i Pátzcuarosjøen stedet for en gripende feiring av de døde.
Kjøkkenet i Michoacán byr på spesialiteter som carnitas, svinekjøtt serverert som tacos.
Interessant i Michoacán
Sentralt i staten ligger Pátzcuarosjøen, et kjent turistmål. Øst i delstaten ligger vinterområdene for monarksommerfuglen, som årvisst trekker fra vestre Canada. Gamlebyen i delstatshovedstaden Morelia står på UNESCOs verdensarvliste, og vakker koloniarkitektur finnes også i byen Pátzcuaro. I Tzintzuntzan finnes restene etter Yacatas-templene, purépecha-kulturens hovedstad før spanjolene ankom. Langs kysten er det flere badesteder.
Bortvisning (skole)
Bortvisning er et virkemiddel hjemlet i opplæringslova som innebærer at en elev som har vist dårlig oppførsel, eller som i alvorlig grad har forsømt sine plikter, utelukkes fra undervisningen. En bortvist elev får ikke være til stede i undervisningsrommet eller på skolen.
I barneskolen kan elever bortvises for enkelttimer eller for resten av dagen. I ungdomsskolen kan elever bortvises for inntil tre dager. I den videregående skolen kan elever bortvises for inntil fem dager eller, i kvalifisert alvorlige tilfeller, fra resten av kurset.
Avgjørelsen om bortvisning tas av rektor etter samråd med elevens lærere.
Jarand
Jarand er et mannsnavn med flere mulige opprinnelser. Det kan være:
Utbredelse
Den norrøne formen Iôrundr er kjent brukt i 26 runeinnskrifter fra vikingtiden, så navnet var antakelig mye brukt på den tiden.
Kjente personer med navnet
Personene i listen er ordnet kronologisk etter fødselsår.
Jeff Porcaro
Jeffery Thomas «Jeff» Porcaro (født 1. april 1954 i Los Angeles, død 5. august 1992) var en amerikansk trommeslager og låtskriver. Han spilte i det Grammy-vinnende bandet Toto og var selv en av de som startet Toto. Porcaro var i sin levetid en høyt ansett musiker og en av de meste brukte studiomusikerne i historien, etter å ha delta på flere hundre album og tusenvis av innspillinger.
Karriere
Han startet å spille som 7-åring, og lærer var faren Joe Porcaro. Man fant fort ut at han hadde en helt spesiell god sans for rytmer. Allerede som syttenåring hadde han sin første opptreden i Los Angeles. Etter dette begynte han som studiomusiker, og ble etter hvert en av landets mest etterspurte studiomusikere. Fra 1973 til 1975 var han assosiert medlem av Steely Dan, og medvirket også på tre av bandets album, Pretzel Logic, Katy Lied og Gaucho.
I 1977 startet han bandet Toto sammen med David Paich og David Hungate. Senere ble Steve Lukather, Bobby Kimball, Steve Porcaro og Mike Porcaro med i bandet.
Jeff Porcaro har som studiomusiker samarbeidet med blant andre Janne Schaffer, Paul McCartney, Dire Straits, Jackson Browne, Donald Fagen, Rickie Lee Jones, Michael Jackson, Nik Kershaw, Paul Simon, Don Henley, Aretha Franklin, Madonna, Al Jarreau, George Benson, Peter Frampton, Bee Gees, Michael McDonald, Joe Cocker, Stan Getz, Lee Ritenour, Christopher Cross, James Newton Howard, Timothy B. Schmit, Joe Walsh, Jim Messina, Four Tops, Barbra Streisand, Diana Ross, Natalie Cole, Warren Zevon, David Gilmour, Roger Waters, Pink Floyd, Roger Hodgson, Paul Anka, Tommy Bolin, Jon Anderson, Eric Clapton, Roy Orbison, Miles Davis, Bruce Springsteen og Elton John, for å nevne noen.
Død
Den femte august 1992 døde Jeff Porcaro av et hjerteinfarkt som skyldtes å ha inhalert et giftmiddel mot insekter mens han stelte i sin egen hage. Under obduksjonen ble det avdekket en tidligere ukjent hjertefeil hos Porcaro. Han døde i en alder av 38 år. Det kom 1 500 mennesker i begravelsen hans. Blant disse var medlemmene av Toto, samt mange artister han hadde jobbet med.
Kim Jin-hyeok
Kim Jin-Hyeok (født 15. mai 1989) er en sørkoreansk bryter som konkurrerer i gresk-romersk stil i 74-kilosklassen. Han representerte landet sitt under Sommer-OL 2012 i London, der han ble utslått i første runde.
Tadahito Iguchi
Iguchi vant en olympisk sølvmedalje i baseball under Sommer-OL 1996 i Atlanta. Han var med på det japanske laget som kom på andreplass i den olympiske baseballturneringen bak Cuba. Japan tapte finalen 9–13 til Cuba.
Han la opp i 2017 og i 2018 ble han hovedtrener for Chiba Lotte Marines.
UFC 116
UFC 116: Lesnar vs. Carwin var et MMA-arrangement i regi av Ultimate Fighting Championship i Las Vegas, Nevada, USA 3. juli 2010
Gary Megson
Gary John Megson (født 2. mai 1959 i Manchester) er en engelsk fotballtrener og tidligere fotballspiller.
Tidligere har han vært trener for Norwich City, Blackpool, Stockport County, Stoke City, West Bromwich Albion, Nottingham Forest, Leicester City og Bolton Wanderers FC, hvor han fikk sparken 30. desember 2009.
Gary Megson er også sønn av tidligere fotballspiller Don Megson, og broren til Neil Megson
Som spiller var Megson er tøff-taklende defensiv fotballspiller som spilte for ni forskjellige klubber, blant annet Newcastle United, Everton, Manchester City og ikke minst Sheffield Wednesday.
Ma-ayon
Ma-ayon (Bayan ng Ma-ayon) er en kommune på Filippinene. Kommunen ligger på øya Panay, og tilhører provinsen Capiz. Folkemengden var på 38,416 innbyggere ved folketellingen i 2015.
Barangayer
Ma-ayon er inndelt i 32 barangayer.
Kristian Sørum
Kristian Sørum (født 1951) er norsk curlingspiller. I 1979 var han skip for det første norske laget som vant et verdensmesterskap i curling.
Sørum begynte å spille curling mens han studerte ved NTH på 70-tallet. I 1978 kom han, som skip for et lag som også besto av Morten Sørum, Eigil Ramsfjell og Gunnar Meland til finalen i VM, men ble slått 6-4 av USA. Året etter gikk det bedre, da slo de hjemmelaget Sveits 5-4 i finalen og for første gang tok med et gull i curling-VM hjem til Norge.
Gabriel R. Aasebø
Gabriel Reielsen Aasebø (født 1804 på Vereide, død 16. desember 1881 på Vereide i Gloppen kommune) var en norsk bonde og lokalpolitiker. Han var den tredje ordfører i Gloppen kommune i Sogn og Fjordane i perioden 1839 til 1844.
Hundekjøring
Hundekjøring er en hundesport der en ekvipasje skal trekke og styre en slede eller pulk/snørekjøring (vinteridrett), ei vogn/sparkesykkel/sykkel/løping (barmark) over en viss distanse. I konkurranseform skal utstyret ha en viss vekt og størrelse og på raskest mulig måte forflyttes mellom to punkter.
Ekvipasje og hundespann
I trekkhundsammenheng består en ekvipasje av en hundefører og et såkalt hundespann, dersom to eller flere hunder er spent inn for å trekke redskapet (vogn, pulk, slede m.m.). Benevnelsen spann kommer av det tyske verbet spannen, som betyr å spenne for flere enn ett trekkdyr til et redskap, i den hensikt å trekke redskapen mellom to punkter. Begrepet ekvipasje stammer fra det franske uttrykket équiper, som egentlig betyr å utstyre seg med noe, i dette tilfellet med et hundespann (redskap og hunder).
Konkurranseformer
Det er to hovedformer med hundekjøring vinterstid, såkalt nordisk stil (pulk eller snørekjøring) og sledehundkjøring. For rekrutter og barn mellom 10 og 11 år er kun snørekjøring tillatt konkurranseform. Snørekjøring er hundekjøring der langrennsløperen går bak hunden med kun en strikk mellom, ingen pulk. I tillegg finnes det en konkurranseform som kalles barmark og omhandler flere konkurranseformer der det ikke er snøforhold.
Jack and the Beanstalk (1902)
Jack and the Beanstalk er en amerikansk stumfilm fra 1902, regissert av George S. Fleming og Edwin S. Porter.
Hundekjøring
Konkurranseformer
Sledehundkjøring ble tidligere kalt Nome-stil, men denne betegnelsen brukes ikke lenger. I nordisk stil, som er mest vanlig i Norge, trekker hunden(e) pulk og utøveren følger spannet på ski. Det konkurreres gjerne over distanser fra 5 til 30 km. I sledehundkjøring, som er mest vanlig i internasjonal sammenheng, trekker hunden(e) en lett slede med lange meier. Utøveren står på meiene, sparker og løper som ved bruk av tradisjonell sparkstøtting. Spannet kan normalt ha opp til tolv hunder foran sleden og det konkurreres gjerne over distanser fra 5 til 600 km. Innen sledehundekjøring konkurreres det i fire ulike konkurransetyper:
Jack and the Beanstalk (1902)
Historien var løs basert på det berømte eventyret om Jack og bønnestengelen. Jack er en ung gutt som lever sammen med moren sin, og de eier en ku. Men når Jack skal gå til et marked for å selge kuen, blir han tilbudt noen magiske bønner i bytte mot kuen. Men når han kommer hjem tror moren at han har blitt svindlet, og at bønnene ikke er ekte. Men i løpet av natten gror bønnene til en gigantisk bønnestengel som Jack klatrer opp.
Hundekjøring
Konkurranseformer
I konkurranser i nordisk stil og sledehundkjøring er som oftest hundespannene pålagt å laste en minimumsvekt i sleden eller pulken, eller de er pålagt å bringe med seg en obligatorisk minimumsutrustning. Som regel gjelder det både obligatoriske vektkrav og utstyrskrav i kortere løp i nordisk stil, utstyret inkludert pulken skal minst veie 70 % av hundens vekt. Det gjelder bare obligatoriske utstyrskrav i mellom- og langdistanseløp i sledehundkjøring. I de lengre løpene kreves det likevel ofte at spannet laster opp en viss minimumsvekt nødproviant til utøver og hunder. Enkelte løp kan også ha helt spesielle, lokale krav, som f.eks. Iditarodløpet i Alaska hvor det foreligger minimumsvektkrav til bl.a obligatorisk medbragt øks og sovepose. I tillegg til Iditarod arrangeres det andre internasjonale konkurranser for sledehundekjørere som VM, EM, Pirena og Alpirace. Det arrangeres NM, EM og VM i nordisk stil, men for mange er Seppalaløpet det store målet for sesongen. Konkurransene skiller mellom kjønnene. De nordisk stil løpene går over 5 km for gutt/pike løpere mellom 12 og 15 år, juniorer (16-19 år) går 10 km, seniorer herrer går mellom 15 og 30 km mens senior kvinner går kun 10–20 km. Det skilles mellom tospann og enspann i pulkkjøring.
Huanan
Befolkningen var på 426,246 innbyggere i 1999.
Hundekjøring
Konkurranseformer
Barmark er en konkurranseform der det konkurreres i øvelsene vogn, sparkesykkel, snøresykling og snøreløping. Vogn er en øvelse der det enten er 4-, 6- eller 8 hunder i spannet. I 4-spann trekkes ei vogn med tre hjul, mens i 6- og 8-spann trekkes det ei firehjulsvogn. Det konkurreres over en distanse på 4–12 km, avhengig av temperaturen. Sparkesykkel er en øvelse der man enten bruker en eller to hunder til å trekke en sparkesykkel over en distanse på 4–8 km, avhengig av temperaturen. Begge de nevnte øvelsene skiller ikke mellom kjønnene. Snøresykling er en konkurranse der man skiller mellom kjønnene og det kun brukes en hund til å trekke en vanlig sykkel (terrengsykkel) over en distanse på 4–12 km, avhengig av temperatur. Snøreløping er en konkurranse der hundeføreren må løpe sammen med hunden, som hjelper løperen gjennom å trekke denne etter seg. Også i denne øvelsen skilles det mellom kjønnene.
Huanan
Samferdsel
Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Hundekjøring
Spesielle konkurranser
Europas lengste sledehundløp er Finnmarksløpet som går over ca. 1 000 km og arrangeres i Norge. I dette løpet kan det startes med inntil fjorten hunder. Femundløpet er et annet viktig hundeløp, med start i verdenskulturminnet Røros. Den best kjente og mest krevende konkurransen i verden er imidlertid det ca. 1 800 km lange Iditarodløpet, som går av stabelen i Alaska hvert år. I slike lange løp benyttes utelukkende såkalte sledehunder, og i Iditarodløpet må et hundespann starte med minimum tolv og maksimalt seksten hunder. For nordisk stil løpere i Norge er ofte Seppalaløpet sesongens viktigste renn, det er et minneløp for hundekjøreren Leonhard Seppala. Seppalaløpet har flere år blitt arrangert av Bærum Hundekjørerklubb, og blitt avlagt i Krokskogen.
Hundetyper, spann oppsett og utstyr
Sledehundekjøring (Nomestil og nordisk stil)
Hundetyper:
Utstyr:
Spannoppsett:
Fakta:
Trekkhundmiljøet i Norge
Trekkhundmiljøet i Norge organiseres gjennom Norges Hundekjørerforbund (N.H.F.), som er tilsluttet Norges Idrettsforbund. Forbundet ble stiftet i 1951 og har sitt utspring i Norsk Trekkhundklubb av 1931 og Norges Trekkhundforbund av 1936. N.H.F. ble tatt opp som likverdig medlem av Norges Idrettsforbund i 1956. Det europeiske hundekjørerforbundet heter ESDRA (European Sled Dog Racing Assosiation), og det internasjonale hundkjørerforbundet heter IFSS (International Federation of Sled dog Sport).
Kruttpanne
En kruttpanne er en liten, skålformet fordypning i forbindelse med kammeret på munningsladevåpen. Denne fordypningen kan fylles med en liten mengde krutt (stort sett svartkrutt) som antennes av gnister eller flamme fra en separat avfyringsmekansime (ofte flintlås eller luntelås). Fra bunnen av kruttpanna løper en liten kanal, kalt fenghull inn til kammeret. Ved avfyring vil kruttet i kruttpanna sende en stikkflamme ned gjennom fenghullet, slik at hovedlandingen i kammeret blir antent og våpenet avfyres.
På kanoner og enkelte eldre luntelåsvåpen ble kruttpanna laget som en enkel fordypning. Avfyringen skjedde via en håndholdt lunte eller en glødende ståltråd. Etter hvert som bedre luntelåser ble utviklet på 1600-tallet, ble kruttpanna utstyrt med et lite lokk slik at kruttet ikke skulle blåse sin vei eller bli våt. Med utviklingen av flintlåsen ble lokket til kruttpanna og ildstålet integrert til en enhet, slik at kruttpanna ble dekket av en fengpanne. Den separate ladningen i kruttpanna forble likevel et svakt ledd i mekanismen. Dette ble først løst på 1830-tallet med oppfinnelsen av tennhette.
Renault 16
Renault 16 er en bilmodell fra den franske bilprodusenten Renault, som ble produsert mellom 1965 og 1980. Renault 16 ble kåret til Årets Bil i Europa i 1966, og totalt 1,845,959 eksemplarer ble produsert før den gikk ut av produksjon i 1980.
Modellen solgte svært godt over hele Europa, og fikk gode skussmål for komfort og romslighet, samt et godt utstyrsnivå i forhold til prisen. I begynnelsen ble bilen solgt med kun en 1.5-liters bensinmotor og utstyrsnivå GL, senere fulgte en 1.6-liters TS og toppmodellen TX, som ble lansert i 1973 med en femtrinns manuell girkasse og 1.65-liters motor. Blant utstyret var elektriske vinduer og sentrallås, utstyr som den gang var svært uvanlig i europeiske familiebiler.
Renault 16 var i produksjon frem til 1980, da den ble erstattet av Renault 20. Selv ved produksjonsslutt, da den hadde vært i produksjon i 15 år, var den en populær og vel ansett bilmodell i Europa, med godt salg. Renaults nåværende designsjef, Patrick le Quément, har gått ut med sin beundring for Renault 16, og i mange av hans modeller kan man kjenne igjen designelementer fra R16.
Skiskyting under de paralympiske vinterlekene 2002
Under Paralympiske vinterleker 2002 var skiskyting en av grenene det ble konkurrert i.
Reell tid justeres for utøverens faktor i prosentsystemet i handikappidrett, og hver bom gir ett tilleggsminutt.
Martin Olsen Nalum
Fredrik Anton Martin Olsen Nalum (født 13. mai 1854 i Brunlanes, død 19. januar 1935 i Hedrum) var en norsk politiker (V).
Martin Olsen Nalum ble utdannet som lærer ved Asker seminar i 1872, og virket som lærer i Brunlanes 1872–1909. I Brunlanes var han kommunens ordfører i perioden 1892-1916. Han var stortingsrepresentant for Venstre 1907–1924. Han var arbeidsminister 1916–1920 i Gunnar Knudsens andre regjering og kirke- og undervisningsminister i Otto Albert Blehrs andre regjering 1921–1923.
Aking under Vinter-OL for ungdom 2012 – Dobbel gutter
Aking dobbel for gutter (par) under Vinter-OL for ungdom 2012 ble arrangert 16. januar 2012, i Kunsteisbahn Bob-Rodel Igls i Innsbruck i Østerrike.
22 utøvere fra 11 land deltok.
Valparaíso
Valparaíso er en av Chiles viktigste havnebyer ved Stillehavet og hovedstad i regionen Valparaíso. Byen ligger om lag to timers kjøring fra landets hovedstad Santiago de Chile. Valparaíso kommune hadde 284 630 innbyggere i 2012. Byen har et godt bevart historisk sentrum fra kolonitida som står på UNESCOs verdensarvliste.
Valparaíso var den første byen i Sør-Amerika som fikk et frivillig brannvesen, da dette ble opprettet i 1851.
Byen og omegnen har ved flere anledninger vært rammet av større branner. I de senere år, brant 105 boliger i februar 2013, noe som rammet 1,200 mennesker.
Den 13. april 2014 oppsto en større skogbrann utenfor byen og denne kom ut av kontroll og ødela mer enn 500 hjem og drepte 16 mennesker, noe som fikk president Michelle Bachelet til at erklære byen for katastrofeområde.
Mahad
Mahad er et mannsnavn som betyr «stor» på arabisk.
Kjente personer med navnet
Personene i listen er ordnet kronologisk etter fødselsår.
Chen Yifei
Chen Yifei (kinesisk: 陈逸飞; født 12. april 1946 i Zhenhai i Ningbo i provinsen Zhejiang i Kina, død 10. april 2005) var en kinesisk maler, videokunstner og filmregissør.
Chen Yifei var sentral for utviklingen av kinesisk oljemaling på sin tid. Hans stil er blitt betegnet som Romantisk realisme.
I 1993 redigerte han sin første film, Haishang Jiumeng (Old Dreams of Shanghai). Han redigerte i 1999 en dokumentar om jødiske flyktninger i Shanghai under annen verdenskrig. Han døde i 2005, mens han arbeidet på en ny film.
The Railroader
The Railroader er en amerikansk stumfilm fra 1919, regissert av Colin Campbell.
To piker på galeien
Filmen handler om to showgirls som må skjule seg ved et college for gutter, etter å ha blitt vitne til et mord. Manus ble skrevet av Nunnally Johnson, basert på romanen She Loves Me Not, skrevet av Edward Hope, teaterstykket She Loves Me Not, skrevet av Howard Lindsay, og teaterstykket Sleep It Off, skrevet av Lyford Moore og Harlan Thompson.
Filmen var den siste Betty Grable spilte i.
Handling
Stormy Tornado og Curly Flagg er to showgirls fra en kabaret i San Francisco, som blir vitne til drapet på en av deres andre artister. Kvinnene klarer å identifisere gjerningspersonen, men de flykter raskt fra området.
Kvinnene gjemmer seg deretter ved Bristol College, og forklær seg som unge menn. Imidlertid ønsker kvinnene oppmerksomhet, og de skiller seg ut i deres teater-kostymer, og så begynner en rekke problemer.
William N. Pendleton
William Nelson Pendleton (født 26. desember 1809, død 15. januar 1883) var en amerikansk lærer, episkopal prest og soldat. Han tjenestegjorde som konføderert general under den amerikanske borgerkrigen og ble kjent for sin stilling som general Robert E. Lees artillerisjef i det meste av konfliktens periode. Etter krigen dro Pendleton tilbake til sin prestegjerning og ble religiøs forfatter.
Tidlig liv og karriere
William Nelson Pendleton var født i 1809 i Richmond. Han vokste opp på plantasjen til hans foreldre, Edmund Pendleton og hans kone Lucy (Nelson) Pendleton. Hans første skolegang var under privatlærere og ved John Nelson's School i Richmond. Pendletons familie sørget for at hans eldre bror, Francis Walker Pendleton, kom inn på United States Military Academy i West Point, men da Francis uttrykte liten interesse for en militærkarriere dro William i hans sted. Han dro til West Point i 1826 og ble uteksaminert fire år senere som nr 5 av 42 kadetter.
Blant Pendletons klassekamerater ved West Point var de fremtidige konfødererte generalene Joseph E. Johnston, Robert E. Lee og John B. Magruder (som han var romkamerat med) i tillegg til den fremtidige statsmannen Jefferson Davis. Han fikk verv som midlertidig fenrik i US Army 1. juli 1830. Samme dag ble Pendleton tilknyttet 2nd US Artillery som fenrik. Hans regiment ble beordret til Fort Moultrie som forsvarte havnen i Charleston i Sør-Carolina, men samme høst fikk Pendleton malaria og ble forflyttet til arsenalet i Augusta i Georgia for å komme seg etter sykdommen. 15. juli 1831 giftet han seg med Anzolette Elizabeth Page, og de fikk senere fire barn sammen. Hans eneste sønn, Alexander Swift «Sandie» Pendleton, tjenestegjorde også på Konføderasjonens side som assistent for Stonewall Jackson, og ble drept i kamp som oberst under slaget ved Opequon den 19. september 1864. Hans datter Susan giftet seg med den fremtidige konfødererte generalen Edwin Gray Lee 16. november 1856.
Hypocyphtini
Hypocyphtini er en gruppe (stamme) av bittesmå biller som hører til familien kortvinger.
William N. Pendleton
Tidlig liv og karriere
Pendleton dro tilbake til West Point i 1831 for å undervise i matematikk, og den 27. oktober 1832 ble han overført til 4th US Artillery. Han sa opp fra sin stilling i hæren et år senere, 31. oktober 1833, angivelig på grunn av annulleringen i hans hjemstat. Pendleton sluttet seg i 1833 til fakultetet ved Briston College i Bucks County hvor han underviste i matematikk. Han startet i samme stilling ved Newark College i Delaware i 1837. Samme år ble Pendleton ordinert til episkopal prest i staten Pennsylvania, og i 1840 startet han å undervise ved Episcopal Boy's High School i Wilmington. Tre år senere flyttet han til Baltimore i Maryland, og i 1847 sluttet han som lærer og tjenestegjorde han som rektor for All Saints' Church. Pendleton dro tilbake til Virginia i 1853 og ble rektor ved Grace Church i Lexington i Virginia hvor han var da borgerkrigen begynte.
Borgerkrigen
Da den amerikanske borgerkrigen startet i 1861, valgte Pendleton å slutte seg til Konføderasjonen. 16. mars gikk han inn i det regulære konfødererte artilleriet som kaptein, og den 1. mai ble han valgt til kaptein i Virginias artilleri. Han ledet et batteri på fire kanoner kalt Rockbridge Artillery, hvor han gav kanonene sine «Matteus, Markus, Lukas og Johannes» etter forfatterne av evangeliene. 2. juli deltok Pendleton i den mindre trefningen slaget ved Hoke's Run, hvor «han og hans batteri presterte godt.» 13. juli ble Pendleton forfremmet til oberst og begynte å tjenestegjøre som sjef for artilleriet til brigadegeneral Joseph E. Johnston under det første slaget ved Bull Run den 21. juli. Han ble såret i kampene, i et øre og ryggen.
Hypocyphtini
Utseende
Disse billene er bittesmå (0,7-1,5 millimeter), vanligvis nokså brede og mørke på farge. Kroppen er ofte dråpeformet, men kan være mer langstrakt. Hodet er mer eller mindre rundt med små fasettøyne, antennene, som sitter festet mellom fasettøynene, er 10-leddete, tynne, men tydelig fortykkede mot spissen.
Levevis
Artene lever på bakken mellom løvstrø, kompost og annet råtnende materiale. Det er sannsynlig at de er soppetere. De flyr godt og kan påtreffes svermende, men på grunn av sin beskjedne størrelse er de lette å overse, og blir ikke funnet ofte. Dessuten kan de se ut til at mange av artene er mest aktive i vinterhalvåret.
William N. Pendleton
Borgerkrigen
Pendleton ledet fra juli 1861 av artilleriet i Konføderasjonens Army of the Potomac, og han fortsatte i denne rollen den 14. mars 1862 etter at hæren fikk det nye navnet Army of Northern Virginia. 26. mars ble han forfremmet til brigadegeneral. 3. juli ble Pendleton igjen såret da et muldyr i artilleriet hans sparket ham i foten og muligens brakk et av benene der.
Hans mest kjente prestasjon i borgerkrigen skjedde i Maryland-felttoget i 1862. Om kvelden den 19. september gav Lee kommandoen over det bakre infanteriet etter slaget ved Shepherdstown med ordre om å holde krysningspunktet over Potomac-elva frem til morgenen. Til tross for en sterk stilling hvor han kunne forsvare vadestedene fra, «mistet Pendleton oversikten over sine styrker og mistet kontrollen over situasjonen.» Han vekket Lee etter midnatt og rapporterte frenetisk at stillingen hans var tapt og at alle kanonene hans var tatt. Dette viste seg å være en svært overdrevet og forhastet beretning siden han kun mistet fire kanoner, men han hadde trukket ut hele sitt infanteri «uten god nok grunn». Avisene i Richmond rapporterte ondskapsfullt denne hendelsen i resten av krigen, og latterliggjørende rykter og vitser ble spredt av hans egne soldater og ellers i hæren. Minst en undersøkelse i militærretten ble avholdt for å undersøke Pendletons handlinger ved Shepherdstown.
Pendleton tjenestegjorde med Army of Northern Virginia i resten av konflikten og deltok i de store felttogene i 1863 og 1864 på den østlige krigsskueplassen. Pendletons rolle i de to siste årene var for det meste administrativ, og hans aktive kommando var kun av artillerireserven. Gjennom krigen fortsatte han sitt religiøse kall og preket alltid til sine menn. Pendleton overgav seg med Lees hær ved Appomattox Court House den 9. april 1865, og ble løslatt derfra slik at han kunne dra hjem.
Etter krigen
Pendleton dro tilbake til Lexington og hans stilling som rektor ved Grace Church som han hadde resten av livet. Han opprettholdt sitt nære vennskap med Matthew Fontaine Maury, Francis Henney Smith og Robert E. Lee, og han spilte en betydelig rolle i å overtale sin tidligere kommandant til å flytte til Lexington og overta presidentskapet i institusjonen som skulle bli Washington and Lee University. Lee ble medlem av Pendletons menighet, og Lees siste offentlige handling i 1870 var i et møte i Grace Church hvor han ledet en gruppe av kirkens ledere hvor det ble bestemt å øke Pendletons lønn.
Pendleton forble i Lexington til han døde i 1883 og er gravlagt i byens Grace Church Cemetery.
Alexandru Popescu
Alexandru ‹Puiu› Popescu (født 3. september 1917 eller 1919, București, Romania, død januar 2008, Montréal, Canada) var en rumensk-født basketballspiller og -trener. Han var hovedtrener for Romanias landslag for menn ved minst 4 europamesterskap.
Han studerte ved både Fakultetet for rettsvitenskap og ved Idrettshøyskolen i București.
Som spillende trener vant han med «Metalul 23 August» București landsmestertittelen to ganger, i 1950 og i 1952. Som trener for «Dinamo» București vant han også landsmestertittelen i 1957. Han var landslagstrener for juniorer, ungdom og for seniorlandslaget for menn. Med juniorlandslaget vant han to ganger Balkanlekene. Han var syv år såkalt «antrenor federal» (rikstrener). Det siste laget han trente var førstedivisjonslaget for kvinner «Voința» București.
I 1976 emigrerte han til Canada, der han etterhvert ble universitetsprofessor og leder for ballsportdepartementet ved Idrettshøyskolen i Quebec.
Horst Mahler
Horst Mahler (født 23. januar 1936 i Haynau i Nedre Schlesien i Det tyske rike) er en tysk jurist, antisemitt og politisk høyreekstrem aktivist med en venstreradikal fortid - han hadde grunnlagt Rote Armee Fraktion.
Bakgrunn
Horst Mahler ble født og vokste opp i Schlesien i Tyskland, fra 1945 iPolen, med en far som var overbevist nazist og antisemitt, han hadde også en onkel som var blant lederne av SA og SS, og etter krigen henrettet for sine forbrytelser. I februar 1945 måtte familien flykte vestover vekk fra den fremrykkende Røde armé, først flyktet de til Naumburg, senere til Dessau.
Området de hadde bodd i ble senere overført fra Tyskland til Polen og alle tyskere utvist. I 1949 begikk faren selvmord og Mahler og moren flyttet til Vest-Berlin.
Karriere, aktivisme
Etter jusstudier grunnla han i 1964 et advokatkontor. Hovedsakelig forsvarte han venstreekstremister. Han var også aktiv med i forskjellige venstreekstreme organisasjoner.
Rote Armee Fraktion
I 1970 grunnla han Rote Armee Fraktion (RAF) sammen med Andreas Baader og Gudrun Ensslin. De tre grunnleggerne utførte så en serie bankran og bombeangrep sammen med Ulrike Meinhof. De reiste så til Jordan og trente geriljakrig sammen med PLFP. Da de kom tilbake til Tyskland ble de imidlertid arrestert. Mahler ble dømt til 14 års fengsel og fradømt retten til å praktisere som advokat.
I 1980 ble han løslatt fra fengsel takket være sin advokat Gerhard Schröder (som senere ble forbundskansler i Tyskland). Mahler skrev et politisk manifest mens han satt i fengsel som ble avvist av de andre medlemmene i RAF, noe som i praksis var en ekskludering av Mahler.
I 1988 fikk han tilbake retten til å praktisere som advokat, igjen med Schröder som advokat.
Nasjonalsosialist
Mahler beveget seg etterhvert over til det radikale høyre og var fra 1998 aktiv medlem av Nationaldemokratische Partei Deutschlands (NDP). Da tyske myndigheter ønsket å forby NPD var Mahler partiets advokat. Han meldte seg imidlertid ut av partiet i 2003.
I 2004 ble han igjen fradømt retten til å praktisere som advokat, denne gangen for benektelse av Holocaust. I årene 2008-2015 ble han hele seks ganger dømt til fengselsstraffer for rasistisk og antisemittiske uttalelser og hylling av Hitler. I mai 2017 ble Mahler anholdt i Ungarn, der han hadde søkt tilflukt for å unngå å måtte returnere til Tyskland, der han skulle fortsette å sone en 10-års fengselsstraff for holocaustbenektelse. Noen dager i forveien hadde han søkt Ungarns statsminister Viktor Orbán om asyl. Ungarn sendte han imidlertid tilbake til Tyskland. Per 2020 satt han i Brandenburg-Görden-fengselet.
I filmen Der Baader Meinhof Complex (2008), regissert av Uli Edel er Mahler spilt av Simon Licht. Mahler har også vært med i flere forskjellige dokumentarer, både om RAF og om høyreekstremisme.
Absolute Music 11
Absolute Music 11 er det ellevte samlealbumet i den norske Absolute Music-serien og ble utgitt i 1994.
Putting One Over
Putting One Over er en amerikansk stumfilm fra 1919, regissert av Edward Dillon.
Handling
To reisende på et tog er to fremmede som, bortsett fra en forskjellig hårfarge, har en slående likhet med hverandre. Horace Barney, arvingen til en større formue, er på vei til et sanatorium - akkompagnert av sin skruppelløse verge Maurice Claypool og Claypools to medskyldige, Dr. Wallace og Thomas Farrel. Jack Trevor, en bil-selger, erstattes av Barney når toget krasjer og Barney blir drept i kollisjonen.
Når Trevor deretter våkner fra sin bevisstløse tilstand, befinner han seg i et stort herskapshus og tiltales som Barney. Han forelsker seg snart i Helen Townsend, Barneys kusine. Men Claypool, som ønsker å gifte seg med Helen, forsøker å erklære Trevor sinnssyk og få ham innlagt ved en institusjon. Dette fører snart til en rekke komplikasjoner for alle involverte.
Villdans og Honning
Villdans og Honning er et musikkalbum utgitt av Dalakopa i 1991.
UFC 115
UFC 115: Liddell vs. Franklin er et fremtidig MMA-arrangement i regi av UFC i Vancouver, Britisk Columbia, Canada 12. juni 2010.
Bakgrunn
Dette vil bli det fjerde arrangementet til UFC i Canada etter UFC 83, UFC 97 og UFC 113 og det første som blir holdt i Britisk Columbia. UFC president Dana White annonserte at hovedkampen for arrangementet var planlagt til å være trenerne i den 11. sesongen av The Ultimate Fighter - Chuck Liddell og Tito Ortiz. Men det ble senere rapportert at Tito Ortiz måtte trekke seg fra kampen og at Rich Franklin skulle erstatte ham. Dana White benektet dette senere via sin Twitter konto, og sa at Rich Franklin skulle møte Randy Couture. Til tross for denne benektelsen ble altså Liddell vs. Frankling annonsert som hovedkamp for arrangementet.
Den utsatte kampen fra UFC 111 mellom Jon Fitch og Thiago Alves er planlagt for dette arrangementet, men avhenger om Alves blir medisinsk klarert. Kampen ble senere flyttet til UFC 117.
Karpelakser
Karpelaksene finnes i Amerika, fra Sørvest-Texas og Mexico, Sentral-Amerika og Sør-Amerika. De varierer i lengde, og de minste ligger på ca. 13 mm.
Denne gruppen tjener til en viss grad som samlesekk, mange arter har blitt fjernet fra gruppen og dannet egne grupper, noe som sannsynligvis vil fortsette. De kjente tetraene og pirayaene tilhører karpelaksene.
Verdenscupen i hurtigløp på skøyter 2020/21 – Verdenscup 2
Verdenscup nummer 2 i sesongen 2020/21 i hurtigløp på skøyter blir arrangert i Thialf i Heerenveen, Nederland fredag 29., lørdag 30. og søndag den 31. januar 2021 med Koninklijke Nederlandsche Schaatsenrijders Bond (KNSB) og den lokale organisasjonskomitéen House of Sports som arrangører.
Program
Alle tider er lokaltider UTC+01.00 (Sentraleuropeisk tid – CET).
ISU-delegerte og funksjonærer
I tillegg til disse var det også andre funksjonærer og andre delansvarlige for arrangementet.
Media og kommentatorer
Verdenscupstevnet vil bli overført på Viasats TV-kanaler: V sport +  (tidligere Viasat sport +), kun lagtempo-øvelsene på fredagen, Viaplay og V4 tidligere Viasat 4. I TV-sendingen ledet av Even Wetten med Mikael Flygind Larsen og Hege Bøkko ble det også gjort intervjuer per bildetelefon med de norske løperne og den norske landslagstreneren Bjarne Rykkje fra skøytehallen.
The Little Match Seller
The Little Match Seller er en britisk stumfilm fra 1902, regissert av James Williamson.
Handling
Foran en vindusløs murvegg som er svart av sot på en kald, snørik kveld, forsøker en liten jente med bare én sko, kjole og forkle å selge fyrstikker. Men hun finner ingen kjøpere. En frekk gutt kommer forbi, og stjeler skoen hennes rett av foten hennes.
Den lille jenta klemmer seg sammen ved murveggen, og tenner en fyrstikk av og til i forsøk på å holde varmen. Da kan hun også se en rekke hallusinasjoner: en brølende peis, et bord med en stekt kalkun, et vakkert pyntet juletre, eller en vinkende kvinne med et vennlig ansikt. Ettersom natten går sovner barnet i kulden.
Pingjiang
Pingjiang  kan være:
De Havilland Canada DHC-7
de Havilland Canada Dash-7, populært kalt Dash 7, er et firemotors turbopropfly som ble utviklet og produsert av de Havilland Canada på 1970-tallet. På den tiden var dette flyfabrikkens største utviklingsprosjekt noensinne. Flyet er meget stillegående og kan lande og ta av på forholdsvis korte rullebaner. Dette gjorde flytypen godt egnet på flyplasser i bynære strøk samt i områder med krevende landingsforhold. Flyet har et høyt vingefeste og vingespenn på 28,4 m. Lengden er 24,5 m med en passasjerkapasitet på inntil 54.
Dessverre, kan en si, ble det produsert bare 114 Dash 7-ere. I tillegg til meget gode egenskaper som kortbanefly, har flyet en forholdsvis lang rekkevidde. Avhengig av behov kan rekkevidden være så lang som inntil 5400 kilometer med en snitt marsjfart på 400 kilometer/time. Rullebaner så korte som 400 til 600 meter vanskeliggjør ikke forholdene for flyet. Videre kan nevnes flyets komfort for passasjerene.
I Norge ble Dash 7 brukt av Widerøe på det norske kortbanenettet. Nå er flytypen erstattet av Dash 8.
Trochanteriidae
Trochanteriidae er en gruppe (familie) av edderkopper som tilhører undergruppen Entelegynae i gruppen Araneomorphae.